19/10/2020 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Convocatoria do proceso selectivo para elaborar unha lista de persoal temporal para postos de técnico superior en informática

ANUNCIO Resolución 30537 do 08/10/2020 pola que convoca un proceso selectivo para elaborar unha lista de persoal funcionario interino e/ou laboral temporal para postos de técnico superior en informática Por resolución número 30537 do 8 de outubro de 2020, que se transcribe a continuación, o presidente da Deputación Provincial da Coruña, D. Lothar Camell Hernandorena, resolveu convocar o proceso selectivo para elaborar unha lista de persoal temporal para postos de técnico superior en informática (subgrupo A1): “Logo de ver o expediente relativo á convocatoria do proceso selectivo para elaborar unha lista de aspirantes a persoal funcionario interino e/ou persoal laboral temporal para postos de técnico superior en informática (subgrupo A1, escala de administración especial, subescala técnica, clase técnicos superiores) no que se acreditan os seguintes: I.–ANTECEDENTES I.1.–Non existindo bolsa de persoal temporal para postos de técnico superior en informática é preciso convocar un proceso selectivo do que resulte unha lista para a cobertura interina destes postos, cando non sexa posible o seu desempeño por funcionarios de carreira. I.2.–O procedemento vixente nesta Deputación para a selección de persoal temporal está contido no Regulamento aprobado ao efecto (BOP número 119, do 30 de xullo de 2020), que establece o procedemento de elaboración das listas de aspirantes correspondentes, de conformidade coas bases que rexerán a convocatoria pública de cada proceso selectivo. II.–FUNDAMENTOS DE DEREITO É de aplicación o dito regulamento da selección de persoal funcionario interino e laboral temporal desta Deputación, en canto se refire ao procedemento para a selección mediante o sistema de listas. De conformidade coa normativa citada e no exercicio das competencias atribuídas polo artigo 34 da Lei 7/85, de 2 de abril, de bases de réxime local, RESOLVO: Convocar o proceso selectivo para elaborar unha lista de persoal temporal para posibles nomeamentos como persoal funcionario interino e/ou contratacións laborais temporais para postos de técnico técnico superior en informática (subgrupo A1), que se rexerá polas Bases aprobadas ao efecto pola Xunta de Goberno do 2 de outubro de 2020, que se reproducen a continuación. Bases para elaborar unha lista para a selección de persoal funcionario interino e/ou laboral temporal, para postos de técnico superior de informática (subgrupo A1, escala de administración especial, subescala técnica, clase técnicos superiores) e dispoñer a súa publicación no Boletín Oficial da Provincia: O obxecto deste proceso selectivo é a elaboración dunha lista de persoal temporal para postos de técnico superior de informática, cando por razóns de necesidade e urxencia sexa preciso o nomeamento de persoal interino, de acordo cando coas circunstancias recolleitas para estes supostos na lexislación vixente.1. Requisitos das persoas aspirantes.1.1. Para ser admitidas ao proceso selectivo as persoas aspirantes deberán reunir os seguintes requisitos: a) Ter a nacionalidade española ou ter a nacionalidade doutro Estado membro da Unión Europea ou de calquera outro dos Estados aos cales, en virtude dos tratados internacionais realizados pola Unión Europea e ratificados por España, sexa de aplicación a libre circulación de traballadores e traballadoras. Tamén poderán participar as persoas, calquera que sexa a súa nacionalidade, descendentes de persoas que posúan a nacionalidade española ou doutros Estados Membros da Unión Europea, sempre que sexan menores de vinte e un anos ou maiores da devandita idade dependentes. Tamén poderán participar as persoas, calquera que sexa a súa nacionalidade, que sexan cónxuxes de persoas que posúan a nacionalidade española ou doutros Estados Membros da Unión Europea, sempre que non estean separadas de dereito. Así mesmo, poderán participar as persoas, calquera que sexa a súa nacionalidade, descendentes do cónxuxe non separado/a de dereito de persoas que posúan a nacionalidade española ou doutros Estados Membros da Unión Europea, sempre que sexan menores de vinte e un anos ou maiores da devandita idade dependentes. b) Posuír capacidade funcional para o desempeño das tarefas do posto. c) Ter cumpridos o dezaseis anos e non exceder, no seu caso, da idade máxima de xubilación forzosa. d) Non ser separado/a, mediante expediente disciplinario, do servizo de ningunha Administración pública ou dos órganos constitucionais ou estatutarios das Comunidades Autónomas, nin atoparse na situación de inhabilitación absoluta ou especial para o desempeño de empregos ou cargos públicos por resolución xudicial, cando se trate de acceder ao corpo ou escala de persoal funcionario do que a persoa foi separada ou inhabilitada. No caso de nacionais doutros Estados, non estar inhabilitado/a ou en situación equivalente, nin ser sometido a sanción disciplinaria ou equivalente que impida no Estado de orixe o acceso ao emprego público nos termos anteriores. d) Estar en posesión dalgún dos seguintes títulos: – Licenciatura ou enxeñería en informática, enxeñería en telecomunicacións ou equivalente.1.2. Todos os requisitos establecidos na base 1.1. deberán posuírse no día da finalización do prazo de presentación de solicitudes, manterse durante todo o proceso de selección e acreditar o seu cumprimento como requisito previo imprescindible para poder ser nomeado, no seu caso, funcionario interino.2. Solicitudes e prazo de presentación.2.1. As persoas interesadas en participar no proceso selectivo deberán presentar a súa solicitude debidamente cuberta durante o prazo de vinte días naturais contados a partir do seguinte ao da publicación do anuncio da convocatoria no BOP no modelo oficial que figura ao final destas bases e que tamén se facilitará por esta Deputación Provincial, no Rexistro Xeneral, no Servizo de Planificación e Xestión de Recursos Humanos e na seguinte páxina web: https://www.dacoruna. gal/recursos-humanos/documentos Devanditas solicitudes dirixiranse ao Presidente da Deputación provincial da Coruña e presentaranse de forma telemática a través da sé electrónica da Deputación da Coruña na dirección sé. dacoruna. gal ou presencialmente no Rexistro Xeneral da Deputación da Coruña e demais lugares previstos no artigo 16 da Lei 39/2015, do 1 de outubro, do Procedemento Administrativo Común das Administracións Públicas. Para inscribirse neste proceso selectivo é necesario pagar unha taxa por dereitos de exame de 10 euros, de acordo co establecido na Ordenanza Fiscal n.º 3 da Deputación da Coruña. Aplicar un réxime de exención do 100 por cen aos membros de familias numerosas clasificadas na categoría especial e unha bonificación do 50 por cen para os da categoría xeral. Estes beneficios fiscais deberán ser solicitados expresamente polo suxeito pasivo no momento de presentación da solicitude para tomar parte nas probas selectivas. A estes efectos, deberán aportar, xunto coa solicitude, documentación xustificativa da súa condición de membro de familia numerosa e da categoría na que se clasifique na correspondente data do pago, no caso de non autorizar a súa consulta. O impago ou insuficiencia da taxa no caso de que o candidato non cumpra os requisitos para ter dereito á exención ou redución do pago, supoñerá a exclusión do proceso selectivo. A non presentación da solicitude en tempo e forma supoñerá a exclusión da persoa aspirante.2.2. Os datos persoais obtidos neste procedemento serán tratados, na súa condición de responsable, pola Deputación da Coruña coa finalidade de levar a cabo a tramitación administrativa que derive da xestión deste procedemento. O tratamento dos datos baséase no cumprimento dunha misión de interese público. Con todo, determinados tratamentos poderán fundamentarse no consentimento das persoas interesadas. Os datos serán comunicados ás Administracións Públicas no exercicio das súas competencias, cando sexa necesario para a tramitación e resolución dos seus procedementos ou por deber legal. As persoas interesadas poderán exercer os dereitos de acceso, rectificación, supresión, oposición, limitación ao tratamento e portabilidade dos datos a través da sé electrónica da Deputación da Coruña ou presencialmente nos lugares e rexistros establecidos na normativa reguladora do procedemento administrativo común. Para facilitar o exercicio dos dereitos, a Deputación pon á súa disposición un modelo de solicitude ( https://www.dacoruna. gal/documentacion/impresos-oficiais ). 2.3. Ao amparo do disposto no artigo 28 da Lei 39/2015, do 1 de outubro, do Procedemento Administrativo Común das Administracións Públicas, os datos incluídos nas solicitudes dos aspirantes, en canto á titulación oficial requirida e a súa condición de membro de familia numerosa de categoría xeral ou especial, serán consultados, previa autorización, para a súa verificación polo Servizo de Ordenación e Xestión de Recursos Humanos da Deputación Provincial da Coruña mediante acceso electrónico ás bases de datos das Administracións Públicas competentes. No caso de que as persoas interesadas non autoricen esta consulta na casilla correspondente, deberán presentar xunto coa solicitude a documentación acreditativa.2.4. A solicitude presentarase coa seguinte documentación:  Copia simple do documento nacional de identidade ou documento de identificación de estranxeiro.  Copia simple do documento que acredite a titulación requirida, si non autoriza a consulta.  No caso de persoas con discapacidade, copia simple do certificado de discapacidade en grado igual ou superior ao 33 por cento emitido polo órgano competente.  Copia simple do certificado que acredite obter o Celga 4 de galego ou superar o curso de perfeccionamento.  Documento acreditativo do ingreso dos dereitos de exame, que incluirá nome, apelidos, número de identificación e proceso selectivo no que participa o interesado, e no seu caso, documentación xustificativa da condición de membro de familia numerosa, no caso de non autorizar a consulta.2.5. De acordo co disposto na Ordenanza do Uso da Lingua Galega na Deputación da Coruña, publicada no BOP 186 do 29 de setembro de 2017, os aspirantes que desexen o texto das probas en lingua castelán deberán facelo constar na casilla habilitada na instancia. Pola contra, os cuestionarios das probas selectivas distribuiranse por defecto en galego.2.6. As persoas aspirantes cun grado de discapacidade igual ou superior ao 33% poderán solicitar adaptacións de tempo e/ou medios específicos para a realización das probas selectivas. Para estes efectos deberán facelo constar expresamente na instancia e achegar o Ditame técnico Facultativo emitido polo órgano técnico de cualificación do grado de discapacidade competente, que acredite as deficiencias permanentes que deron orixe ao grado de discapacidade concedido.3. Admisión de aspirantes. Finalizado o prazo de presentación de solicitudes, a Presidencia da Corporación declarará aprobadas as relacións de persoas admitidas e excluídas, que se publicará no Boletín Oficial da Provincia, establecéndose un prazo de dez días a efectos de reclamacións. Aqueles que no prazo sinalado non emenden os defectos xustificando o seu dereito a ser admitidos, serán definitivamente excluídos do proceso selectivo. Os erros na consignación de datos persoais rectificaranse de oficio ou a instancia do interesado en calquera momento do proceso selectivo. Unha vez finalizado este prazo, a Presidencia aprobará a relación definitiva de admitidos e excluídos e determinará o lugar, a data e hora de comezo do primeiro exercicio das probas selectivas, así como a relación nominal dos membros que compoñerán o Tribunal Cualificador, todo o que se publicará no Boletín Oficial da Provincia.4. Tribunal cualificador. O tribunal constará dun presidente/a, tres vogais e un secretario/a, que haberán de cumprir os requisitos sinalados no art.60, do Real Decreto Lexislativo 5/2015, do 30 de outubro, polo que se aproba o Texto Refundido da Lei do Estatuto Básico do Empregado Público, e demais normativa aplicable. Os tribunais poderán dispoñer a incorporación aos seus traballos de asesores/as especialistas para as probas selectivas correspondentes, limitándose ditos asesores/as a prestar a súa colaboración nas súas especialidades técnicas. Os tribunais terán a categoría e o dereito de percibir as cuantías correspondentes, de conformidade co disposto no R. D. 462/2002 e lexislación complementaria. As persoas que formen parte do tribunal deberán absterse de intervir cando concorran nelas algunha das circunstancias previstas no artigo 23 da Lei 40/2015, do 1 de outubro, de Réxime Xurídico do Sector Público e no artigo 59.2 da Lei 2/2015 de Emprego Público de Galicia. A presidencia do tribunal poderá solicitar ás persoas que formen parte do tribunal e ás que actúen como persoal asesor unha declaración expresa de non atoparse en ningunha das circunstancias reflectidas no parágrafo anterior. As persoas aspirantes poderán recusar aos integrantes do tribunal, de acordo co establecido no artigo 24 da Lei 40/2015, do 1 de outubro, de Réxime Xurídico do Sector Público. A actuación do tribunal axustarase ao disposto para os órganos colexiados na lexislación de procedemento administrativo.5. Desenvolvemento do proceso selectivo. Unha vez comezado o proceso selectivo, os anuncios de celebración das sucesivas probas, así como as puntuacións de cada exercicio expoñeranse no taboleiro de anuncios do Palacio Provincial e na páxina web da Deputación, con doce horas de antelación, como mínimo con respecto ao seu comezo, se se trata do mesmo exercicio, ou de vinte e catro horas, se se trata dun novo. O chamamento para cada exercicio será único. As probas terán carácter eliminatorio e na realización dos exercicios garantirase, sempre que sexa posible, o anonimato das persoas aspirantes. Os días das probas as persoas aspirantes deberán ir provistas de DNI ou de documento fidedigno que acredite a súa identidade. Para respectar os principios de publicidade, transparencia, obxectividade e seguridade xurídica que deben rexer o acceso ao emprego público, o tribunal establecerá e informará as persoas aspirantes, con anterioridade á realización dos exercicios, dos criterios de corrección, valoración e superación que non estean previsto expresamente nestas bases. Unha vez que conclúan os procesos selectivos, o tribunal formulará a súa proposta á Presidencia da Corporación, para aprobar a lista correspondente, de conformidade co establecido no Regulamento regulador da selección de persoal funcionario interino e laboral temporal desta Deputación (BOP núm.119, do 30/07/2020). En todo o non previsto nestas Bases, estarase ao disposto no Regulamento regulador da selección de persoal funcionario interino e laboral temporal desta Deputación (BOP núm.119, do 30/09/2020) e na normativa de acceso dos empregados públicos vixente. Así mesmo, estas Bases, a posterior convocatoria do proceso e cantos actos administrativos derívense dela, poderán ser impugnados polos interesados nos casos e na forma establecidos pola Lei 39/2015, do 1 de outubro, do Procedemento Administrativo Común das Administracións Públicas.6. Forma de selección. As probas selectivas constarán dos seguintes exercicios de carácter, todos eles, obrigatorio e eliminatorio: 1.º exercicio: consistirá na contestación dun cuestionario de 50 preguntas con 3 respostas alternativas, máis outras 5 preguntas de reserva sobre os temas do Temario anexo, nun tempo máximo total dunha hora e media. A puntuación será de 00,00 ata 15,00 puntos, sendo necesario para aprobar obter un mínimo de 07,50 puntos. Cada pregunta correcta obterá unha puntuación de 0,30 e cada pregunta incorrecta descontará 0,10 puntos. As preguntas non contestadas non descontarán.2.º exercicio: consistirá na resolución dun ou dous supostos prácticos relacionados coas materias do programa, nun tempo máximo de dúas horas. A puntuación será de 00,00 ata 15,00 puntos, sendo necesario para aprobar obter un mínimo de 07,50 puntos.3.º exercicio: consistirá na tradución dun texto do castelán ao galego e outro do galego ao castelán a proposta do tribunal, no tempo máximo total dunha hora. Estarán exentos de realizar este exercicio os aspirantes que acrediten posuír o curso de perfeccionamento ou o Celga 4, o que deberán acreditar presentando o certificado correspondente xunto coa instancia, segundo o disposto na Base Segunda. A cualificación será de apto ou non apto. TEMARIO Parte xeneral Tema 1.–A Constitución Española de 1978: principios xerais e estrutura. Dos dereitos e deberes fundamentais. A reforma constitucional. A organización territorial do Estado na Constitución. Tema 2.–Lei Orgánica 1/1981, do 6 de abril, do Estatuto de Autonomía de Galicia: estrutura e contido. Do poder galego. Réxime xurídico das competencias de Galicia. Tema 3.–Lei 7/1985, do 2 de abril, reguladora das bases de réxime local: Entidades que integran a Administración Local. Réxime de funcionamento das entidades locais. A Provincia: organización e competencias provinciais. Tema 4.–Real Decreto Lexislativo 2/2004, do 5 de marzo, polo que se aproba o Texto refundido da Lei reguladora das Facendas locais: Recursos das entidades locais. Impostos, taxas, contribucións especiais. As ordenanzas fiscais. Tema 5.–Lei 39/2015, do 1 de outubro, do Procedemento Administrativo Común das Administracións Públicas: o interesado no procedemento. A actividade das administracións públicas: normas xerais de actuación; termos e prazos. Os actos administrativos. O procedemento administrativo común: Dereitos do interesado no procedemento. Iniciación, ordenación, instrución e finalización. A tramitación simplificada do procedemento administrativo común. A revisión de actos en vía administrativa: recursos administrativos e revisión de oficio. Tema 6.–O Real Decreto Lexislativo 5/2015 do 30 de outubro, polo que se aproba o texto refundido da Lei do Estatuto Básico do Empregado Público: Obxecto e ámbito de aplicación. Persoal ao servizo das administracións públicas: Clases de persoal. Dereitos e deberes dos empregados públicos. Código de conduta. Tema 7.–Decreto lexislativo 2/2015, do 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade: Disposicións xerais. A transversalidade. Condicións de emprego en igualdade na administración pública galega. Tema 8.–Lei orgánica 3/2018, do 5 de decembro, de protección de datos persoais e garantía dos dereitos dixitais: Disposicións xerais. Principios da protección de datos. Dereitos das persoas. A Lei 3/1983, do 15 de xuño, de normalización lingüística de Galicia: Uso oficial do galego. A Ordenanza de uso dá lingua galega na Deputación da Coruña (BOP núm.186, do 29 de setembro de 2017). Parte específica: Tema 9.–Estrutura de datos e da información: Unidade de información. Medida da información. Codificación e rendemento. Estruturas de datos. Tipos de datos. Tipos abstractos de datos. Algoritmos de manipulación. Listas e pilas. Tema 10.–Bases de datos: Conceptos de bases de datos. Clases de bases de datos. Os sistemas de xestión de bases de datos. Administración de bases de datos. Xestión de táboas e espazos de datos. Salvagárdalas. Os accesos. Dicionarios de datos. Bases de datos sen esquema (NoSQL). Tema 11.–Bases de datos relacionais: o modelo relacional. Sistemas de xestión de bases de datos relacionais. Modelo entidade/relación expandido. SQL. Linguaxes 4GL. Organización de consultas. Índices. PostgreSQL. Oracle 11G e PLSQL. Tema 12.–Normalización e Integridade: Formas normais de Codd. Formas revisadas. Normalización práctica. Integridade da información. Condiciones de Integridade. Integridade referencial. Tema 13.–Arquitectura de computadores: Estrutura Von Newman. Unidades funcionais. Memoria. Procesadores. Periferia. Linguaxe máquina e ensambladores. Esquemas xerais de funcionamento. Tema 14.–Normativa de administración electrónica: Esquemas nacionais e normas técnicas. Tema 15.–Metodoloxías de planificación, análises, deseño, desenvolvemento e mantemento de sistemas de información: Metodoloxías tradicionais. Metodoloxías estruturadas. Metodoloxías orientadas a obxectos. A metodoloxía MÉTRICA do Consello Superior de Informática. Metodoloxías áxiles. Tema 16.–Metodoloxía da programación: Linguaxes de programación. Linguaxes imperativas. Linguaxes procedimentais. Programación funcional. Programación orientada a obxectos. Tema 17.–Software de base: Conceptos de sistemas operativos. Principios sistemas operativos. Organización, estrutura e servizo dous sistemas operativos. Xestión e administración dá memoria e vos procesos. Xestión de entrada/saída. Xestores de datos. Virtualización. Conceptos e ferramentas. Tema 18.–Telemática e redes de comunicación: Arquitectura de redes. Ou modelo de referencia OSI. Servizos e protocolos. Pilas de protocolos. TCP/IP. Outros. LANs e WANs. Tema 19.–Arquitectura Cliente/Servidor e proceso cooperativo: Arquitectura en tres ou máis niveis. Comunicación avanzada programa a programa. Programas de interfases de comunicacións. Procesos e arquitecturas cliente / servidor. Capas. Transacións e mensaxes. Monitores de transaccións. Servidores de aplicacións. Tema 20.–Análise dinámica de sistemas: modelado de procesos, modelado dinámico e BPMN (Business Process Model and Notation). Tema 21.–Técnicas operativas de planificación: Metodoloxías reticulares de planificación. Planificación de tempos. Nivelación de recursos. PERT, CPM, MCE e outros. Tema 22.–A calidade nos servizos de información. O Modelo EFQM e a Guía para os servizos ISO 9004. Tema 23.–E-learning: conceptos, ferramentas, sistemas de implantación e normalización. Tema 24.–Xestión de cambios en proxectos de desenvolvemento de software. Xestión da configuración e de versións. Xestión de contornas. Tema 25.–Intercambio electrónico de documentos: Almacenamento. Transferencia. Usuarios. Centros de compensación. Software de usuario EDI. Interoperabilidade. ENI. Plataformas de intermediación de datos. Validación de documentos: https://sé. dacoruna. gal/valdoc Código: 682a1ab24185031044fbfc523d25a a442b50d457 ANA SORAYA RAMIREZ MONTESINOS GUINNOT Data e hora: 01/09/2020 13:37 Tema 26.–Sistemas criptográficos: Certificación. Criptografía. Deseño de sistemas criptográficos. Tipos de códigos. Disciplina. Criptosistemas con clave secreta. Criptosistemas con clave pública. Encriptamento de datos. Programas de detección de violacións de acceso. Servizos de certificación electrónica. Tarxetas intelixentes. Tema 27.–Lexislación de protección de datos de carácter persoal: A directiva 95/46/CE. A Lei orgánica de protección de datos de carácter persoal (LOPD). A Axencia de Protección de Datos. Tema 28.–Seguridade informática. Normativa técnica e lexislación. Seguridade física das instalacións informáticas. Tema 29.–Normativa e técnicas de identificación e firma electrónica: Certificados dixitais. Tema 30.–Os sistemas de información xeográfica (GIS). Tema 31.–Xestión de datos corporativos: Almacén de datos (Data-Warehouse). Arquitectura OLAP. Minería de datos. Xeración de informes á dirección. Estratexias CRM (Customer Relationship Management): conceptos, vantaxes e impacto na organización. Tema 32.–A rede internet. Orixe. Evolución: Tendencias actuais. Conectividade. Protocolos: Telnet, FTP, SSH, HTTP, SMTP, etc. Ou World Wide Web. Comercio electrónico. Posta en marcha de servizos na rede. Redes sociais. Tema 33.–Linguaxes e ferramentas para utilización en redes globais: HTML, XML, WML, servidores, navegadores e mecanismos de pago electrónico. HTML5. Javascript. PHP. Python. Tema 34.–Contornas de desenvolvemento de aplicacións en contornas Internet/Intranet: Sistemas de xestión de contidos web. REST e servizos web en SOAP. Tema 35.–Servizos de directorio: Directorio electrónico. Protocolos X500 e LDAP. Directorio activo. Tema 36.–Protocolo IP: Conceptos. Características. Evolución IPv4 e IPv6, diferenzas. Tema 37.–Redes de nova xeración e servizos converxentes (NGN/IMS). VoIP, ToIP e comunicacións unificadas. WebRTC. Tema 38.–Sistemas de videoconferencia. Ferramentas de traballo en grupo. Dimensionamento e calidade de servizo nas comunicacións e acondicionamento de salas e equipos. Streaming de video. Tema 39.–A transformación dixital e industria 4.0: cidades intelixentes. Internet das Cousas (IoT). Tema 40.–Acceso remoto a sistemas corporativos: xestión de identidades, single sign-on e teletraballo. A Coruña, 13 de outubro de 2020. O PRESIDENTE O SECRETARIO XERAL PDFR 26013/2019 DO 29/07/2019 O DEPUTADO Antonio Leira Piñeiro José Luis Almau Supervía